Държавен вестник, бр. 55, 2018 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  55
органа, който има право да награждава със 
съответното отличие или награда.
(2) Предложения за награждаване могат 
да правят непосредствените и висшестоящите 
началници.
Чл. 153. Предложенията за награждаване 
с парични или предметни награди предва-
рително се съгласуват с дирекция „Финан-
сово-стопански дейности и управление на 
собствеността“.
Чл. 154. Картите, грамотите и удостовере-
нията на наградените със „Сребърен почетен 
знак“, „Златен почетен знак“, „Обявяване на 
благодарност“, “Писмена похвала” и с ог-
нестрелно оръжие се издават от директора 
на дирекция „Административно-правно и 
информационно обслужване“.
Чл. 155. (1) Дирекция „Административно-
правно и информационно обслужване“ води 
на отчет наградените служители.
(2) Предложението и екземпляр от заповедта 
за награждаване се прилагат към служебното 
досие на служителя.
Г л а в а  п е т а
УСЛОВИЯ И РЕД ЗА СЪХРАНЕНИЕ НА 
ДАННИТЕ ОТ РЕГИСТРИТЕ ПО ЧЛ. 169, 
АЛ. 1 ОТ ЗАКОНА ЗА ПРОТИВОДЕЙ-
СТВИЕ НА КОРУПЦИЯТА И ЗА ОТНЕ-
МАНЕ НА НЕЗАКОННО ПРИДОБИТОТО 
ИМУЩЕСТВО 
Раздел I
Електронни публични регистри
Чл. 156. (1) Комисията води и поддържа 
следните електронни публични регистри:
1. за декларациите на лицата, заемащи 
висши публични длъжности;
2. за влезлите в сила решения за устано-
вяване на конфликт на интереси;
3. за съставените актове за установяване 
на административни нарушения и за влезлите 
в сила наказателни постановления.
(2) В публичния регистър по ал. 1, т. 1 се 
въвеждат подадените до комисията от лица, 
заемащи висши публични длъжности, декла-
рации за имущество и интереси и декларации 
за промяна в декларираните обстоятелства 
в декларацията за имущество и интереси, в 
частта за интересите по чл. 35, ал. 1, т. 2 и 4 
от Закона за противодействие на корупция-
та и за отнемане на незаконно придобитото 
имущество. Регистърът съдържа: 
1. пореден номер на записа; 
2. входящия номер и датата на подаване 
на декларацията;
3. трите имена и длъжността на лицето, 
подало декларацията;
4. информацията по чл. 37, ал. 1 от Закона 
за противодействие на корупцията и за отне-
мане на незаконно придобитото имущество.
(3) В публичния регистър по ал. 1, т. 2 се 
въвеждат данни за влезлите в сила решения 
за установяване на конфликт на интереси, 
издадени от комисията. Регистърът съдържа:
1. пореден номер на записа; 
2. номера и датата на издаване на решението; 
3. трите имена и длъжността на лицето, 
по отношение на което е установен конфликт 
на интереси; 
4. законовите разпоредби, които са нару-
шени; 
5. размера на наложената глоба по чл. 171 
от Закона за противодействие на корупция-
та и за отнемане на незаконно придобитото 
имущество; 
6. размера на постановеното отнемане 
по чл. 81 от Закона за противодействие на 
корупцията и за отнемане на незаконно 
придобитото имущество, в случай че има 
постановено такова;
7. датата на влизане в сила на решението.
(4) В публичния регистър по ал. 1, т. 3 
се въвеждат данни за съставените актове за 
установяване на административни нарушения 
и за влезлите в сила наказателни постановле-
ния, издадени от председателя на комисията. 
Регистърът съдържа:
1. пореден номер на записа; 
2. номера и датата на съставяне на акта за 
установяване на административно нарушение 
с данни за връчването му;
3. номера и датата на издаване на наказател-
ното постановление с данни за връчването му; 
4. името и длъжността на наказаното фи-
зическо лице, респективно наименованието на 
наказания едноличен търговец или юридическо 
лице със съответните данни от търговския 
регистър и регистър БУЛСТАТ;
5. законовите разпоредби, които са нару-
шени; 
6. размера на наложената глоба (за физи-
чески лица) или имуществената санкция (за 
еднолични търговци или юридически лица);
7. датата на влизане в сила на наказател-
ното постановление.
Чл. 157. Образците на електронните пуб-
лични регистри по чл. 169, ал. 1 от Закона за 
противодействие на корупцията и за отнема-
не на незаконно придобитото имущество се 
утвърждават със заповед на председателя на 
комисията.
Раздел II
Достъп до данните от електронните публични 
регистри
Чл. 158. (1) Всяко лице има право на достъп 
до данните от електронните публични регистри 
по чл. 169, ал. 1 от Закона за противодействие 
на корупцията и за отнемане на незаконно 
придобитото имущество.
(2) Достъпът по ал. 1 се осигурява чрез 
интернет страницата на комисията при спаз-
ване на Закона за защита на личните данни.